Jostein Solberg

Jostein Solberg (født 1949) er en norsk tidligere tjenestemann og politiker (KrF).

Han har eksamen fra lærerhøyskole og Statens forvaltningshøgskole, og var lærer 1972–1973, menighetsarbeider 1974–1975, yrkesrettleder i arbeidsmarkedsetaten i Nord-Trøndelag 1975–1984, kontorsjef ved fylkesarbeidskontoret 1985–1991, underdirektør ved fylkestrygdekontoret 1991–1993, rektor ved Bakketun folkehøgskole 1993–1998, fylkesarbeidssjef i Nord-Trøndelag 1998–2006 og fylkesdirektør i NAV 2006–2011. Han hadde permisjon for å være assisterende arbeidsdirektør i 2002 og prosjektmedarbeider i NAV Interim 2005–2006.

Solberg var medlem av Kristelig Folkepartis sentralstyre 1993–1995 og 1997–1999 samt statssekretær i Arbeids- og administrasjonsdepartementet 1999–2000, og har også vært medlem av Steinkjer kommunestyre og formannskap. Han har dessuten vært styreleder i Normisjon Trøndelag.

 Referanser 

 Eksterne lenker 


Kategori:Statssekretærer fra KrF
Kategori:Lokalpolitikere i Steinkjer
Kategori:KrF-politikere i Nord-Trøndelag
Kategori:Norske embets- og tjenestemenn
Kategori:Norske skoleledere
Kategori:Personer fra Steinkjer kommune